Իր հանդիպման հաՃախականությամբ առաջին տեղը գրավում է բերանաըմպանային հատվածի (բկանցքի) դիֆթերիան (90-95%): Հիվանդության ինկուբացիոն շրջանը 2-10 օր է: Բերանաըմպանային (բկանցքի) դիֆթերիա: Հիվանդության այս ձևն ըստ տարածվածության տեղային ախտահարումների և ընդհանուր ինտոքսիկացիայի բաժանվում է տեղակայված (լոկալիզացված)` թեթև, տարածուն` միջին ծանրության և տոքսիկ` ծանր ձևերի: Լոկալիզացված ձևը հաՃախ հանդիպում պատվաստված երեխաների մոտ: Փառերն այս դեպքում տեղակայվում են միայն նշիկների վրա և դուրս չեն գալիս նրանց սահմաններից: Հիվանդության սկիզբը սուր է, ջերմաստիՃանը բարձրանում է 38-39 C: Նշվում է ընդհանուր թուլություն, ախորժակի անկում, կլման ժամանակ չափավոր ցավոտություն: Նշիկների լորձաթաղանթը չափավոր հիպերեմիկ է: Առանց բուժման 2-3 օր անց, ջերմաստիՃանը կարող է իջնել, իսկ տեղային երևույթները պահպանվում են: Լոկալիզացված ձևը բաժանվում է կատարալ, կղզյակային և փառային տեսակների: